b'\n_START_ARTICLE_\nTesla (enota)\n_START_PARAGRAPH_\nTesla [t\xc3\xaasla] (oznaka T) je izpeljana enota mednarodnega sistema enot za gostoto magnetnega polja. Magnetno polje ima gostoto 1 T, \xc4\x8de na elektri\xc4\x8dni vodnik dol\xc5\xbeine 1 m, po katerem te\xc4\x8de elektri\xc4\x8dni tok 1 A, postavljenem v homogeno magnetno polje tako, da je smer vodnika pravokotna na smer polja, deluje magnetna sila 1 N._NEWLINE_1 T = 1 V \xc2\xb7 s \xc2\xb7 m \xe2\x81\xbb\xc2\xb2 = 1 kg \xc2\xb7 s \xe2\x81\xbb\xc2\xb2 \xc2\xb7 A \xe2\x81\xbb\xc2\xb9 = 1 N \xc2\xb7 A \xe2\x81\xbb\xc2\xb9 m \xe2\x81\xbb\xc2\xb9 = 1 Wb \xc2\xb7 m \xe2\x81\xbb\xc2\xb2_NEWLINE_Z imenom enote so po\xc4\x8dastili v ZDA delujo\xc4\x8dega srbskega in\xc5\xbeenirja in izumitelja Nikolo Teslo (1856-1943), ki je pomembno prispeval k raziskavam elektrike in magnetizma._NEWLINE_Starej\xc5\xa1a enota za gostoto magnetnega polja je 10.000-krat manj\xc5\xa1a enota gauss.'